**Pædagog til udegruppe i Børnehuset Borris**

***Kalder alle dygtige pædagoger****…*

Brænder du for natur og udeliv?

Nyder du at bringe naturens muligheder i spil i det pædagogiske arbejde med børn?

Er du faglig dygtig – og brænder for at arbejde med børn i 0-6-årsalderen?

***Så er det lige dig*** – som vi mangler i vores udegruppe, Græshopperne, i Børnehuset i Borris.

Vi søger en pædagog pr. 1. oktober eller snarest derefter.

Stillingen er på 35-37 timer om ugen og arbejdstiden vil ligge i tidsrummet 6:15 til 16:45.

Børnehuset Borris er en del af Borris Helhed med dagpleje, vuggestue, børnehave, skole og SFO.

Børnehuset består af fire aldersopdelte grupper med pt. 58 børn i alderen 2,10 til 6 år.

Derudover er der en Vuggestue med pt. 18 børn i alderen 0 til 2,10 år.

Stillingen er i den næstældste gruppe med børn i 4-5 års alderen.

Borris er en landsby tæt på Skjern. Vi har nogle skønne naturområder i nær gåafstand, en stor og indbydende legeplads og nyindrettede lege- og læringsmiljøer i inde rummet.

**Vi tilbyder:**

* Kollegaer der brænder for deres arbejde, har humor og føler arbejdsglæde.
* Skønne børn samt engagerede forældre.
* En institution, som vægter et åbent og ærligt forældresamarbejde højt.
* En institution, hvor vi har fokus på at skabe gode lege- og læringsmiljøer og kvalitet hele dagen.
* Gode overgange gennem et tæt samarbejde med dagplejen, skole og SFO.
* 1 times pædagogisk forberedelsestid om ugen samt 1 ugentligt stuemøde.
* Pædagogisk arbejde, som tager udgangspunkt i Den pædagogiske læreplan, Dagtilbudsloven og Ringkøbing-Skjern Kommunes fælles børne- og ungesyn.

**Vi søger en pædagog der:**

* Brænder for at bringe børnene ud i naturen og naturen ind i børnene.
* Er nysgerrig på at udforske og bruge naturens muligheder *sammen* med børnene.
* Vil sikre et trygt og udviklende lege- og læringsmiljø gennem nærvær og omsorg.
* Er initiativrig, engageret og tager ansvar for at skabe en god struktur for gruppen.
* Har et godt overblik samt en god situationsfornemmelse og er der, hvor børnene er.
* Formår at kommunikere roligt og ordentligt, også i konfliktsituationer.
* Kan være tydelig og handlekraftig.
* Indgår i samt bidrager til et godt teamsamarbejde, hvor humor gør en forskel.
* Har kendskab til Hjernen & Hjertet og AULA eller har mod på at sætte sig ind i dette.
* Er robust, fleksibel og omstillingsparat og kan fokusere på kerneopgaven i en til tider hektisk hverdag.

Ansøgningsfrist er søndag den 7. september

Ansættelsessamtalerne forventes afholdt løbende – eller senest i uge 38.

Vil du høre mere om stillingen, er du velkommen til at kontakte dagtilbudsleder Anita Østergaard Jørgensen på tlf. 23621773.

Løn og ansættelse efter gældende overenskomst. Der indhentes børneattest.

Læs mere om Børnehuset i Borris på: [www.borris-skole.aula.dk](http://www.borris-skole.aula.dk)